ddrg/super_eurlex huggingface dataset:
C 77/45

ET

Üldkohtu 29. jaanuari 2020. aasta otsus – Aldi versus EUIPO – Titlbach (ALTISPORT)

(kohtuasi T-697/18) (1)

(Euroopa Liidu kaubamärk - Vastulausemenetlus - Euroopa Liitu nimetav rahvusvaheline registreering - Kujutismärk ALTISPORT - Varasemad rahvusvahelised ja Euroopa Liidu sõnamärgid ALDI - Suhteline keeldumispõhjus - Määruse (EL) 2017/1001 artikli 8 lõike 1 punkt b - Kaupade ja teenuste võrdlus - Põhjendamiskohustus - Määruse 2017/1001 artikkel 94)

(2020/C 77/64)

Kohtumenetluse keel: saksa

Pooled

Hageja: Aldi GmbH & Co. KG (Mülheim an der Ruhr, Saksamaa) (esindajad: advokaadid N. Lützenrath, U. Rademacher, C. Fürsen ja M. Minkner)

Kostja: Euroopa Liidu Intellektuaalomandi Amet (EUIPO) (esindajad: E. Markakis ja A. Söder)

Teine menetluspool apellatsioonikojas, menetlusse astuja Üldkohtus: Aleš Titlbach (Meziboří, Tšehhi Vabariik)

Ese

Hagi EUIPO neljanda apellatsioonikoja 19. septembri 2018. aasta otsuse (asi R 2683/2017-4) peale, mis käsitleb Aldi ja Aleš Titlbach’i vahelist vastulausemenetlust.

Resolutsioon

1. Tühistada EUIPO neljanda apellatsioonikoja 19. septembri 2018. aasta otsus (asi R 2683/2017-4) osas, milles see puudutab 15. juuni 1957. aasta märkide registreerimisel kasutatava kaupade ja teenuste rahvusvahelise klassifikatsiooni Nizza kokkuleppe (uuesti läbi vaadatud ja parandatud kujul) klassi 28 kuuluvaid „mänguasju“.

2. Jätta hagi ülejäänud osas rahuldamata.

3. Jätta poolte kohtukulud nende endi kanda.

(1) ELT C 25, 21.1.2019.
C 61/25

ET

Üldkohtu 19. detsembri 2019. aasta otsus – Vanda Pharmaceuticals versus komisjon

(kohtuasi T-211/18) (1)

(Inimtervishoius kasutatavad ravimid - Ravimi Fanaptum müügiloa taotlus - iloperidoon - Komisjoni keeldumisotsus - Määrus (EÜ) nr 726/2004 - Ravimi riskide ja kasulikkuse teaduslik hinnang - Põhjendamiskohustus - Ilmne hindamisviga - Proportsionaalsus - Võrdne kohtlemine)

(2020/C 61/30)

Kohtumenetluse keel: inglise

Pooled

Hageja: Vanda Pharmaceuticals Ltd (London, Ühendkuningriik) (esindajad: advokaadid M. Meulenbelt, B. Natens, A.-S. Melin ja C. Muttin)

Kostja: Euroopa Komisjon (esindajad: L. Haasbeek ja A. Sipos)

Ese

ELTL artikli 263 alusel esitatud nõue tühistada esiteks komisjoni 15. jaanuari 2018. aasta rakendusotsus C(2018) 252 final, millega keelduti andmast Euroopa Parlamendi ja nõukogu 31. märtsi 2004. aasta määruse (EÜ) nr 726/2004, milles sätestatakse ühenduse kord inim- ja veterinaarravimite lubade andmise ja järelevalve kohta ning millega asutatakse Euroopa ravimiamet (ELT 2004, L 136, lk 1; ELT eriväljaanne 13/34, lk 229), alusel müügiluba inimtervishoius kasutatavale ravimile „Fanaptum – iloperidoon“, ja teiseks Euroopa Ravimiameti (EMA) inimravimikomitee 9. novembri 2017. aasta arvamus ja hindamisaruanne.

Resolutsioon

1. Jätta hagi rahuldamata.

2. Mõista kohtukulud välja Vanda Pharmaceuticals Ltd-ilt.

(1) ELT C 190, 4.6.2018.
C 175/13

ET

Üldkohtu 2. aprilli 2020. aasta otsus – Barata versus parlament

(Kohtuasi T-81/18) (1)

(Avalik teenistus - Ametnikud - Edutamine - Sertifitseerimismenetlus - 2016. aasta edutamine - Nende ametnike lõplikust nimekirjast väljajätmine, kellel on lubatud osaleda koolitusprogrammis - Personalieeskirjade artikkel 45a - Põhjendamiskohustus - Ilmne hindamisviga - Võrdne kohtlemine - Kaitseõigused)

(2020/C 175/14)

Kohtumenetluse keel: inglise

Pooled

Hageja: João Miguel Barata (Evere, Belgia) (esindajad: advokaadid G. Pandey, D. Rovetta ja V. Villante)

Kostja: Euroopa Parlament (esindajad: J. Steele ja I. Terwinghe)

Ese

ELTL artikli 270 alusel esitatud nõue tühistada esiteks 30. oktoobri 2017. aasta otsus, millega parlament jättis hageja vaide rahuldamata, teiseks sertifitseerimismenetluse ühiskomitee arvamust sisaldav 20. märtsi 2017. aasta kiri, milles ühiskomitee soovitas ametisse nimetaval asutusel hageja kaebus rahuldamata jätta, kolmandaks 14. veebruari 2017. aasta kiri, milles anti hagejale teada tema tulemused ja teatati, et on koostatud esialgne nimekiri seitsmest ametnikust, kes on koolitusprogrammis osalemiseks välja valitud, neljandaks 8. detsembri 2016. aasta kiri, milles anti hagejale teada tema 2016. aasta sertifitseerimismenetluse esimese etapi tulemused, viiendaks 21. detsembri 2016. aasta kiri, milles teavitati hagejat tema uuesti läbivaatamise taotluse kohta tehtud otsusest, ning kuuendaks 7. oktoobri 2016. aasta teade sisekonkursi 2016/014 kohta, mis tehti töötajatele 20. oktoobril 2016, ja sellest tulenevalt kogu nimekirja projekt, mis koolitusprogrammis osalemiseks välja valitud ametnikest koostati.

Resolutsioon

1. Jätta hagi rahuldamata.

2. Mõista kohtukulud välja João Miguel Baratalt.

(1) ELT C 142, 23.4.2018.
Üldkohtu 13. mai 2020. aasta otsus – Talanton versus komisjon

(Kohtuasi T-195/18) (1)

(Vahekohtuklausel - Teadusuuringute, tehnoloogiaarenduse ja uute tehnoloogiate tutvustamise seitsmes raamprogramm (2007 – 2013) - Leping Perform - Rahastamiskõlblikud kulud - Tasutud summa osaline tagasinõudmine - Lepinguliste õiguste kuritarvitamine - Hea usu põhimõte - Õiguspärane ootus - Tõendamiskoormis - Vastuhagi)

(2020/C 215/33)

Kohtumenetluse keel: kreeka

Pooled

Hageja: Talanton Anonymi Emporiki – Symvouleftiki-Ekpaideftiki Etaireia Dianomon, Parochis Ypiresion Marketing kai Dioikisis Epicheiriseon (Palaio Faliro, Kreeka) (esindajad: advokaadid K. Damis ja M. Angelopoulos)

Kostja: Euroopa Komisjon (esindajad: R. Lyal ja A. Kyratsou, keda abistas advokaat G. Gerapetritis)

Ese

Esiteks ELTL artikli 272 alusel esitatud nõue tuvastada, et kulud, mida hageja on deklareerinud teadusuuringute, tehnoloogiaarenduse ja tutvustamistegevuse seitsmenda raamprogrammi (2007–2013) alusel sõlmitud toetuslepingu nr 215952 raames, mis käsitleb projekti „A sophisticated multi-parametric system for the continuous-effective assessment and monitoring of motor status in parkinson’s disease and other neurodegenerative diseases“ rakendamist, on rahastamiskõlblikud, ja et komisjoni nõue tagastada seoses selle toetuslepinguga 481 835,56 eurot ja 29 694,10 eurot kujutab endast viimase lepinguliste kohustuste rikkumist; ja teiseks vastuhagi nõudega mõista hagejalt välja 481 835,56 eurot, millele lisandub viivis.

Resolutsioon

1. Jätta hagi rahuldamata.

2. Mõista Talanton Anonymi Emporiki – Symvouleftiki-Ekpaideftiki Etaireia Dianomon, Parochis Ypiresion Marketing kai Dioikisis Epicheiriseonilt Euroopa Komisjoni kasuks välja rahastamiskõlbmatute kulude alusel 481 835,56 eurot koos viivisega, mida arvestatakse määraga 3,5 % alates 26. veebruarist 2018.

3. Mõista Talanton Anonymi Emporiki – Symvouleftiki-Ekpaideftiki Etaireia Dianomon, Parochis Ypiresion Marketing kai Dioikisis Epicheiriseonilt komisjoni kasuks välja kindlasummaline hüvitis 29 694,10 eurot koos viivisega, mis arvestatakse määraga 3,5 % alates 26. veebruarist 2018.

4. Mõista kohtukulud välja Talanton Anonymi Emporiki – Symvouleftiki-Ekpaideftiki Etaireia Dianomon, Parochis Ypiresion Marketing kai Dioikisis Epicheiriseonilt.

(1) ELT C 211, 18.6.2018.
C 72/20

ET

Üldkohtu 20. jaanuari 2021. aasta otsus – ABLV Bank versus SRB

(Kohtuasi T-758/18) (1)

(Majandus- ja rahaliit - Pangandusliit - Krediidiasutuste ja teatavate investeerimisühingute ühtne kriisilahenduskord - Ühtne kriisilahendusfond - Ex ante osamaksete kindlaksmääramine aastateks 2015 ja 2018 - Osamaksete uuesti arvutamise ja tagastamise taotluse rahuldamata jätmine - Tühistamishagi - Vaidlustatav akt - Vastuvõetavus - Krediidiasutus, mille tegevusluba on kehtetuks tunnistatud - Määruse (EL) nr 806/2014 artikli 70 lõige 4 - Mõiste „staatuse muutumine“ - Delegeeritud määruse (EL) 2015/63 artikli 12 lõige 2)

(2021/C 72/29)

Kohtumenetluse keel: inglise

Pooled

Hageja: ABLV Bank AS (Riia, Läti) (esindaja: advokaat O. Behrends)

Kostja: Ühtne Kriisilahendusnõukogu (esindajad: J. Kerlin ja P. Messina, keda abistasid advokaadid B. Meyring, S. Schelo, T. Klupsch ja S. Ianc)

Kostja toetuseks menetlusse astuja: Euroopa Komisjon (esindajad: D. Triantafyllou, A. Nijenhuis ja A. Steiblytė)

Ese

ELTL artikli 263 alusel esitatud nõue tühistada SRB 17. oktoobri 2018. aasta kiri, millega viimane jättis rahuldamata hageja taotluse esiteks arvutada ümber tema 2018. aasta eest tasutud ex ante osamakse ja tagastada talle enammakstud summa ning teiseks tagastada talle osa tema 2015. aasta eest tasutud ex ante osamaksest seetõttu, et Euroopa Keskpank (EKP) tunnistas kehtetuks tema tegevusloa.

Resolutsioon

1. Jätta hagi rahuldamata.

2. Jätta ABLV Bank ASi kohtukulud tema enda kanda ja mõista temalt välja Ühtse Kriisilahendusnõukogu (SRB) kohtukulud.

3. Jätta Euroopa Komisjoni kohtukulud tema enda kanda.

(1) ELT C 82, 4.3.2019.
Üldkohtu 16. detsembri 2020. aasta otsus – PlaticsEurope versus ECHA

(Kohtuasi T-207/18) (1)

(REACH - Loetelu koostamine kandidaatainetest, mis lõpptulemusena kantakse määruse (EÜ) nr 1907/2006 XIV lisasse - Sellesse loetellu bisfenool A kohta tehtud kande täiendus - Määruse nr 1907/2006 artiklid 57 ja 59 - Ilmne hindamisviga - Tõendite kaalukuse lähenemisviis - Esialgsed uuringud - Kasutamine vaheainena - Proportsionaalsus)

(2021/C 53/40)

Kohtumenetluse keel: inglise

Pooled

Hageja: PlaticsEurope (Brüssel, Belgia) (esindajad: avocats R. Cana, É. Mullier ja F. Mattioli)

Kostja: Euroopa Kemikaaliamet (ECHA) (esindajad: M. Heikkilä, W. Broere ja C. Buchanan)

Kostja toetuseks menetlusse astujad: Saksamaa Liitvabariik (esindajad: J. Möller, D. Klebs ja S. Heimerl), Prantsuse Vabariik (esindajad: A.-L. Desjonquères, J. Traband, E. Leclerc, W. Zemamta ja ClientEarth (London, Ühendkuningriik) (esindaja: avocat P. Kirch)

Ese

ELTL artikli 263 alusel esitatud nõue tühistada ECHA 3. jaanuari 2018. aasta otsus ED/01/2018, millega täiendati Euroopa Parlamendi ja nõukogu 18. detsembri 2006. aasta määruse (EÜ) nr 1907/2006, mis käsitleb kemikaalide registreerimist, hindamist, autoriseerimist ja piiramist (REACH) ning millega asutatakse Euroopa Kemikaaliamet, muudetakse direktiivi 1999/45/EÜ ja tunnistatakse kehtetuks nõukogu määrus (EMÜ) nr 793/93 ja komisjoni määrus (EÜ) nr 1488/94 ning samuti nõukogu direktiiv 76/769/EMÜ ja komisjoni direktiivid 91/155/EMÜ, 93/67/EMÜ, 93/105/EÜ ja 2000/21/EÜ (ELT 2006, L 396, lk 1; parandus ELT 2007, L 136, lk 3), artikli 59 kohaselt kandidaatainete, mis lõpptulemusena kantakse XIV lisasse, loetelus bisfenool A kohta tehtud olemasolevat kannet nii, et selle kohta on lisaks kindlaks tehtud, et bisfenool A on selle määruse artikli 57 punkti f tähenduses aine, millel on endokriinseid häireid põhjustavad omadused ning mis võib avaldada keskkonnale tõsist mõju, mis põhjustab samaväärset ohtu, kui nimetatud määruse artikli 57 punktides a–e loetletud ainete poolt avaldatav mõju.

Resolutsioon

1. Jätta hagi rahuldamata.

2. Jätta PlasticsEurope’i kohtukulud tema enda kanda ja mõista temalt välja Euroopa Kemikaaliameti (ECHA) ning ClientEarth’i kohtukulud.

3. Saksamaa Liitvabariik ja Prantsuse Vabariik kannavad ise oma kohtukulud.

(1) ELT C 190, 4.6.2018.
Üldkohtu 16. detsembril 2020. aasta otsus – Pareto Trading versus EUIPO – Bikor ja Bikor Professional Color Cosmetics (BIKOR EGYPTIAN EARTH)

(Kohtuasi T-438/18) (1)

(Euroopa Liidu kaubamärk - Kehtetuks tunnistamise menetlus - Euroopa Liidu sõnamärk BIKOR EGYPTIAN EARTH - Absoluutne keeldumispõhjus - Pahausksus - Määruse (EÜ) nr 207/2009 artikli 52 lõike 1 punkt b (nüüd määruse (EL) 2017/1001 artikli 59 lõike 1 punkt b))

(2021/C 53/43)

Kohtumenetluse keel: inglise

Pooled

Hageja: Pareto Trading Co., Inc. (Carlstadt, New, Jersey, Ameerika Ühendriigid) (esindajad: advokaadid I. Sempere Massa, C. Martínez-Tercero Molina ja V. Balaguer Fuentes)

Kostja: Euroopa Liidu Intellektuaalomandi Amet (EUIPO) (esindajad: D. Gája, H. O’Neill, V. Ruzek ja S. Hanne)

Teised pooled EUIPO apellatsioonikoja menetluses: Elżbieta Korbut Bikor (Gdańsk, Poola), Bikor Professional Color Cosmetics Małgorzata Wedekind (Gdańsk)

Ese

Hagi EUIPO esimese apellatsioonikoja 24. aprilli 2018. aasta otsuse (asi R 1826/2015-1) peale, mis käsitleb ühelt poolt Pareto Tradingu ning teiselt poolt E. K. Bikori ja Bikor Professional Color Cosmetics Małgorzata Wedekindi vahelist kaubamärgi kehtetuks tunnistamise menetlust.

Resolutsioon

1. Jätta hagi rahuldamata.

2. Mõista kohtukulud välja Pareto Trading Co., Inc-lt.

(1) ELT C 319, 10.9.2018.
Üldkohtu 19. mai 2021. aasta otsus – China Chamber of Commerce for Import and Export of Machinery and Electronic Products jt versus komisjon

(Kohtuasi T-254/18) (1)

(Dumping - Hiinast pärit teatavate malmist toodete import - Lõplik dumpinguvastane tollimaks - Tühistamishagi - Vastuvõetavus - Ühendus - Õigus esitada hagi - Põhjendatud huvi - Kahju kindlaks määramine - Impordi mahu arvutamine - Makromajanduslikud ja mikromajanduslikud näitajaid - Väljavõtteline uuring - Liidu tootmisharu tootmiskulude arvutamine - Kontsernisisene arveldushind - Põhjuslik seos - Dumpingu süüks panemise analüüs - Segmendipõhise kahju analüüsi puudumine - Hinna allalöömise olulisuse hindamine - Teabe käsitlemine konfidentsiaalsena - Kaitseõigused - Toote kontrollnumbrite kaupa võrdluse meetod - Toodete võrreldavus - Normaalväärtuse arvutamine - Võrdlusriik - Käibemaksu arvelt kohanduse tegemise meetod - Müügi-, üld- ja halduskulude ning kasumi kindlaksmääramine)

(2021/C 263/20)

Kohtumenetluse keel: inglise

Pooled

Hagejad: China Chamber of Commerce for Import and Export of Machinery and Electronic Products (Peking, Hiina) ja veel üheksa hagejat, kelle nimed on esitatud kohtuotsuse lisas (esindajad: advokaadid R. Antonini, E. Monard ja B. Maniatis)

Kostja: Euroopa Komisjon (esindajad: T. Maxian Rusche ja P. Němečková)

Kostja toetuseks menetlusse astujad: EJ Picardie (Saint-Crépin-Ibouvillers, Prantsusmaa) ja veel seitse menetlusse astujat, kelle nimed on esitatud kohtuotsuse lisas (esindajad: solicitors U. O’Dwyer ja B. O’Connor ning advokaat M. Hommé)

Ese

ELTL artikli 263 alusel esitatud nõue tühistada komisjoni 29. jaanuari 2018. aasta rakendusmäärus (EL) 2018/140, millega kehtestatakse Hiina Rahvavabariigist pärit teatavate malmist toodete impordi suhtes lõplik dumpinguvastane tollimaks ja nõutakse lõplikult sisse selle impordi suhtes kehtestatud ajutine tollimaks ning lõpetatakse uurimine seoses Indiast pärit teatavate malmist toodete impordiga (ELT 2018, L 25, lk 6), hagejaid puudutavas osas.

Resolutsioon

1. Jätta hagi rahuldamata.

2. Mõista kohtukulud välja China Chamber of Commerce for Import and Export of Machinery and Electronic Productsilt ning teistelt hagejatelt, kelle nimed on esitatud lisas.

(1) ELT C 211, 18.6.2018.
C 242/19

ET

Üldkohtu 5. mai 2021. aasta otsus – ITD ja Danske Fragtmænd versus komisjon

(Kohtuasi T-561/18) (1)

(Riigiabi - Postisektor - Hüvitis universaalteenuse osutamise kohustuse täitmise eest - Otsus jätta vastuväited esitamata - Hüvitise arvutamine - Kulude netokokkuhoiu meetod - Universaalteenusele omistatavate immateriaalsete eeliste arvesse võtmine - Hüvitisena antud rahaliste vahendite kasutamine - Riigi garantii pankroti korral koondamishüvitiste maksmisele - Universaalteenuse osutaja teatavate tehingute käibemaksuvabastus - Universaalteenusega seotud ja mitteseotud tegevuse üldkulude jaotamine raamatupidamisarvestuses - Riigi osalusega ettevõtja kapitalisüst tütarettevõtja pankroti ärahoidmiseks - Konkurendi kaebus - Otsus, millega esialgse uurimise tulemusel tuvastatakse riigiabi puudumine - Olemasolev abi - Eeliste korrapärane andmine - Riigile omistatavus - Erainvestori kriteerium)

(2021/C 242/25)

Kohtumenetluse keel: inglise

Pooled

Hagejad: ITD, Brancheorganisation for den danske vejgodstransport A/S (Padborg, Taani), Danske Fragtmænd A/S (Åbyhøj, Taani) (esindaja: advokaat L. Sandberg-Mørch)

Kostja: Euroopa Komisjon (esindajad: K. Blanck ja D. Recchia)

Hagejate toetuseks menetlusse astujad: Jørgen Jensen Distribution A/S (Ikast, Taani) (esindajad: advokaadid L. Sandberg-Mørch ja M. Honoré), Dansk Distribution A/S (Karlslunde, Taani) (esindajad: advokaadid L. Sandberg-Mørch ja J. Buendía Sierra)

Kostja toetuseks menetlusse astuja: Taani Kuningriik (esindajad: J. Nymann-Lindegren ja M. Wolff, keda abistas advokaat de R. Holdgaard)

Ese

ELTL artikli 263 alusel esitatud nõue tühistada komisjoni 28. mai 2018. aasta otsus C(2018) 3169 final riigiabi SA.47707 (2018/N) kohta – Riigi poolt PostNordile universaalse postiteenuse osutamise eest makstud hüvitised – Taani.

Resolutsioon

1. Tühistada komisjoni 28. mai 2018. aasta otsus C(2018) 3169 final riigiabi SA.47707 (2018/N) kohta – Riigi poolt PostNordile universaalse postiteenuse osutamise eest makstud hüvitised – Taani osas, milles selles asuti esialgse uurimise etapi tulemusel seisukohale, et riigiabi ei ole esiteks Taani maksuhalduri poolt haldusotsusega nr 1306/90 ja haldusmäärusega F 6742/90 kehtestatud käibemaksuvabastus ja teiseks PostNord AB poolt Post Danmark A/S-i kapitali suurendamine ühe miljardi Taani krooni võrra 23. veebruaril 2017.

2. Jätta hagi ülejäänud osas rahuldamata.

3. Jätta pool ITD, Brancheorganisation for den danske vejgodstransport A/S-i ja Danske Fragtmænd A/S-i kohtukuludest nende endi kanda ja mõista ülejäänud osa nende kohtukuludest välja Euroopa Komisjonilt.

4. Jätta komisjoni, Taani Kuningriigi, Jørgen Jensen Distribution A/S-i ja Dansk Distribution A/S-i kohtukulud nende endi kanda.

(1) ELT C 427, 26.11.2018.
Üldkohtu 14. aprilli 2021. aasta otsus – Verband Deutscher Alten und Behindertenhilfe ja CarePool Hannover versus komisjon

(Kohtuasi T-69/18) (1)

(Riigiabi - Sõltumatu sotsiaalhoolekanne - Piirkondliku heategevusorganisatsiooni liikmesühingutele antud toetused - Kaebuse tagasilükkamine - Otsus jätta uurimise esialgse etapi järel vastuväited esitamata - Tühistamishagi - Huvitatud isiku staatus - Menetlusõiguste kaitse - Konkurentsiolukorra oluline kahjustamine - Vastuvõetavus - Tõsiste raskuste puudumine - Olemasoleva abi olulise muudatuse puudumine)

(2021/C 242/24)

Kohtumenetluse keel: saksa

Pooled

Hagejad: Verband Deutscher Alten- und Behindertenhilfe, Landesverband Niedersachsen/Bremen und Hamburg/Schleswig-Holstein eV (Hannover, Saksamaa), CarePool Hannover GmbH (Hannover) (esindajad: advokaat T. Unger ja professor S. Korte)

Kostja: Euroopa Komisjon (esindajad: K. Herrmann ja F. Tomat)

Kostja toetuseks menetlusse astujad: Diakonisches Werk evangelischer Kirchen in Niedersachsen eV (Hannover) (esindaja: advokaat A. Bartosch), Arbeiterwohlfahrt Bezirksverband Hannover eV (Hannover) (esindaja: advokaat C. Jürschik), Arbeiterwohlfahrt Bezirksverband Braunschweig eV (Brunswick, Saksamaa) ja kaheksa ülejäänud menetlusse astujat, kelle nimed on esitatud kohtuotsuse lisas (esindajad: advokaadid U. Karpenstein, R. Sangi ja C. Johann)

Ese

ELTL artikli 263 alusel esitatud nõue tühistada komisjoni 23. novembri 2017. aasta otsus C(2017) 7686 final riigiabikavade SA.42268 (2017/E) – Deutschland Staatliche Beihilfe zur Förderung wohlfahrtspflegerischer Aufgaben ja SA.42877 (2017/E) – Deutschland CarePool Hannover GmbH kohta, mida Saksamaa viis ellu heategevuslikele ühingutele sotsiaalabi osutamise ülesannete täitmiseks (ELT 2018, C 61, lk 1).

Resolutsioon

1. Jätta hagi rahuldamata.

2. Jätta Verband Deutscher Alten- und Behindertenhilfe, Landesverband Niedersachsen/Bremen und Hamburg/Schleswig-Holstein eV ja CarePool Hannover GmbH kohtukulud nende endi kanda ja mõista neilt välja Euroopa Komisjoni, Diakonisches Werk evangelischer Kirchen in Niedersachsen eV, Arbeiterwohlfahrt Bezirksverband Hannover eV ja Arbeiterwohlfahrt Bezirksverband Braunschweig eV ning teiste menetlusse astujate, kelle nimed on esitatud lisas, kohtukulud.

(1) ELT C 112, 26.3.2018.
Üldkohtu 24. veebruari 2021. aasta otsus – Universität Koblenz-Landau versus EACEA

(Kohtuasi T-606/18) (1)

(Vahekohtuklausel - „Tempus“ programmid - Toetusleping - Toetuskõlblikud kulud - Maksete peatamine - Ülekantud summade tagasimaksmine - Põhjendamiskohustus)

(2021/C 148/19)

Kohtumenetluse keel: saksa

Pooled

Hageja: Universität Koblenz-Landau (Mainz, Saksamaa) (esindajad: advokaadid C. von der Lühe ja I. Felder)

Kostja: Hariduse, Audiovisuaalvaldkonna ja Kultuuri Rakendusamet (EACEA) (esindaja: H. Monet, keda abistasid advokaadid R. van der Hout ja C. Wagner)

Ese

ELTL artikli 272 alusel esitatud hagi, milles palutakse, et Üldkohus tuvastaks esiteks, et puudub nõue 22 454,22 euro maksmiseks, mis on EACEA väitel tekkinud toetuslepingu nr 2012-3075 täitmisel seoses programmi „Qualification Frameworks in Central Asia: Bologna-Based Principles and Regional Coordination“ elluviimisega, ja teiseks kohustada EACEA-d maksma sama lepingu alusel hagejale 41 408,15 eurot, millele lisandub viivitusintress.

Resolutsioon

1. Jätta hagi rahuldamata.

2. Mõista kohtukulud välja Universität Koblenz-Landault.

(1) ELT C 427, 26.11.2018.
C 471/36

ET

Üldkohtu 29. septembri 2021. aasta otsus – Rubycon ja Rubycon Holdings versus komisjon

(Kohtuasi T-344/18) (1)

(Konkurents - Kartellid - Alumiinium- ja tantaal-elektrolüütkondensaatorite turg - Otsus, millega tuvastatakse ELTL artikli 101 ja EMP lepingu artikli 53 rikkumine - Hindade kooskõlastamine kogu EMPs - Trahvid - Osaline kaitse trahvi eest - 2006. aasta koostööteatise punkt 26 - Trahvisumma vähendamine - 2006. aasta suuniste trahvide arvutamise kohta punkt 37 - Käibe 10 % ülempiir - Täielik pädevus)

(2021/C 471/49)

Kohtumenetluse keel: inglise

Pooled

Hageja: Rubycon Corp. (Ina, Jaapan), Rubycon Holdings Co. Ltd (Ina) (esindajad: advokaadid J. Rivas Andrés et A. Federle)

Kostja: Euroopa Komisjon (esindajad: B. Ernst, L. Wildpanner ja F. van Schaik,)

Ese

ELTL artikli 263 alusel esitatud nõue esiteks tühistada hagejaid puudutavas osas komisjoni 21. märtsi 2018. aasta otsus C(2018) 1768 (final) [ELTL] artiklis 101 ja EMP lepingu artiklis 53 sätestatud menetluse kohta (juhtum AT.40136 – kondensaatorid) ning teiseks vähendada hagejatele selle otsusega määratud trahvi.

Resolutsioon

1. Jätta hagi rahuldamata.

2. Jätta Rubycon Corp-i ja Rubycon Holdings Co. Ltd kohtukulud nende endi kanda ning mõista neilt välja Euroopa Komisjoni kohtukulud.

(1) ELT C 294, 20.8.2018.
4.

Jätta kohtuasjas T-347/18 Laboratoire Pareva ja Biotech3D Ltd & Co. KG kohtukulud nende endi kanda ning mõista neilt välja Euroopa Komisjoni kohtukulud, sealhulgas numbri T-347/18 R all registreeritud ajutiste meetmete kohaldamise menetlusega seotud kohtukulud. Mõista Laboratoire Parevalt välja ka numbri T-347/18 R II all registreeritud ajutiste meetmete kohaldamise menetlusega seotud kohtukulud.